**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 101**

**din 23 octombrie 2020**

**privind aprobarea proiectului ,,Îmbunătăţirea serviciilor sociale, recreative**

**și a spațiilor publice urbane în municipiul Câmpulung Moldovenesc” a documentațiilor și a indicatorilor tehnico-economici pentru obiectivele acestuia, în vederea finanțării în cadrul Programului Operaţional Regional (P.O.R.) 2014-2020**

Consiliul Local al municipiului Câmpulung Moldovenesc, întrunit în şedinţa extraordinară din data de 23 octombrie 2020;

Având în vedere:

-Referatul de aprobare a primarului municipiului Câmpulung Moldovenesc înregistrat la nr. 27166 din 22.10.2020;

-Raportul de specialitate al Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 27167 din 22.10.2020;

-Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 27168 din 22.10.2020;

-Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 27170 din 22.10.2020;

-Avizul Comisiei de specialitate a Consiliului Local;

-Prevederile Programului Operațional Regional (POR 2014-2020),Axa prioritară 13 *–* Sprijinirea regenerării orașelor mici și mijlocii, Obiectivul specific 13.1*- Îmbunătățirea calității vieții populației în orașele mici și mijlocii din România*;

-Solicitarea de clarificări nr. 23585/OI/15.07.2020 pentru proiectul cod SMIS 125615 – ,,Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc”;

-Art. 44 alin. (1) şi art. 45 din Legea finanţelor publice locale nr. 273/2006, cu modificările şi completările ulterioare;

-Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

În temeiul art. 129 alin. (2) lit. b) și lit. d), alin. (4) lit. d) și alin. (7) lit. b), lit. k) și lit. q), art. 139 alin. (3) lit. a) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu modificările şi completările ulterioare,

**HOTĂRĂȘTE:**

**Art.1.**Se aprobă proiectul *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc*, în vederea finanțării acestuia în cadrul Programului Operațional Regional 2014-2020, Axa prioritară 13 *–* Sprijinirea regenerării orașelor mici și mijlocii, Obiectivul specific 13.1*- Îmbunătățirea calității vieții populației în orașele mici și mijlocii din România.*

**Art.2.**(1)Se aprobă studiul de fezabilitate și indicatorii tehnico-economici ai investiţiei *"CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 1,* obiectiv încadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 1.

(2)Valoarea totală a investiţiei prevăzute la art. 2 alin. (1) conform devizului general este de **3.113.061,85 lei** inclusiv T.V.A., din care lucrări efective de construcţii (C+M) în valoare de **2.732.370,06 lei** inclusiv T.V.A.

**Art.3.**(1)Se aprobă studiul de fezabilitate și indicatorii tehnico-economici ai investiţiei *"CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 2”,* obiectiv în cadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 2.

(2)Valoarea totală a investiţiei prevăzute la art. 3 alin. (1) conform devizului general este de **3.850.823,96 lei** inclusiv T.V.A., din care lucrări efective de construcţii (C+M) în valoare de **3.386.280,08 lei** inclusiv T.V.A.

**Art.4.**(1)Se aprobă studiul de fezabilitate și indicatorii tehnico-economici ai investiţie *"CONSTRUIRE LOCUINȚE SOCIALE NOI IN STRADA PICTOR OCTAV BĂNCILĂ, CÂMPULUNG MOLDOVENESC”,* obiectiv din cadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 3.

(2)Valoarea totală a investiţiei prevăzute la art. 4 alin. (1) conform devizului general este de **4.343.447,84** lei inclusiv T.V.A., din care lucrări efective de construcţii (C+M) în valoare de **3.835.718,65** lei inclusiv T.V.A.

**Art.5**.(1)Se aprobă studiul de fezabilitate și indicatorii tehnico-economici ai investiţiei ”*INFIINTARE CENTRU CULTURAL ȘI RECREATIV PENTRU TINERET IN STRADA LIBERTĂȚII nr. 25 CÂMPULUNG MOLDOVENESC”,* obiectiv în cadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 4.

(2)Valoarea totală a investiţiei prevăzute la art. 5 alin. (1) conform devizului general este de **2.696.011,51 lei** inclusiv T.V.A., din care lucrări efective de construcţii (C+M) în valoare de **2.127.546,09 lei** inclusiv T.V.A.”

**Art.6.**(1)Se aprobă documentația mixtă (Documentația de Avizare a Lucrărilor de Intervenție și Studiul de Fezabilitate) și indicatorii tehnico-economici ai investiției ”***REABILITARE SI MODERNIZARE VILĂ RUNC ȘI CONSTRUIRE ANEXĂ ÎN VEDEREA DESFĂȘURĂRII DE ACTIVITĂȚI CULTURAL-RECREATIVE”***,obiectiv în cadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 5.

(2)Valoarea totală a investiţiei prevăzute la art. 6 alin. (1) conform devizului general este de **2.780.062,79 lei** inclusiv T.V.A., din care lucrări efective de construcţii (C+M) în valoare de **2.118.662,70 lei** inclusiv T.V.A.

**Art.7.**(1)Se aprobă Documentația de avizare a lucrărilor de intervenție și indicatorii tehnico-economici ai investiţiei „Reabilitare Infrastructura rutiera si trotuare pietonale în Municipiul Câmpulung Moldovenesc”, obiectiv în cadrul proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc,* conform anexei nr. 6.

(2)Valoarea totală a investiţiei prevăzute la art. 7 alin. (1) conform devizului general este de **6.617.886,92 lei** inclusiv T.V.A., din care lucrări efective de construcţii (C+M) în valoare de **6.132.109,06** lei inclusiv T.V.A.

**Art.8.**Se aprobă valoarea totală a proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc*, în cuantum de **23.540.524,84 lei**, conform anexei nr. 7.

**Art.9.**Consiliul Local al Municipiului Câmpulung Moldovenesc îşi dă acordul cu privire la depunerea proiectului " *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc*" în cadrul Programului Operaţional Regional 2014-2020, 13 Axa prioritară 13 *–* Sprijinirea regenerării orașelor mici și mijlocii, Obiectivul specific 13.1*- Îmbunătățirea calității vieții populației în orașele mici și mijlocii din România*.

**Art.10.**Se aprobă contribuția proprie în proiect a Municipiului Câmpulung Moldovenesc, reprezentând achitarea tuturor cheltuielilor neeligibile ale proiectului în cuantum de **280.176,23 lei**, cât și contribuția de 2% din valoarea eligibilă a proiectului, în cuantum de **465.207,04 lei**, reprezentând cofinanțarea proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc.*

**Art.11.**Sumele reprezentând cheltuieli conexe ce pot apărea pe durata implementării proiectului *Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc*, pentru implementarea proiectului în condiții optime, se asigură din bugetul local al municipiului Câmpulung Moldovenesc.

**Art.12.**Se asigură toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale.

**Art.13.**.Se împuternicește primarul municipiului, Negură Mihăiță, să semneze toate actele necesare şi contractul de finanţare în numele Municipiului Câmpulung Moldovenesc.

**Art.14.**Anexele 1-7 fac parte integrantă din prezenta hotărâre.

**Art.15.**Pe data adoptării prezentei hotărâri se abrogă Hotărârea Consiliului Local al municipiului Câmpulung Moldovenesc nr. 90 din 21 august 2018 privind aprobarea proiectului *,,Îmbunătăţirea serviciilor sociale, recreative și a spațiilor publice urbane în Municipiul Câmpulung Moldovenesc”* a documentațiilor și a indicatorilor tehnico-economici pentru obiectivele acestuia, în vederea finanțării în cadrul Programului Operaţional Regional (P.O.R.) 2014-2020.

**Art.16.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Posa Adrian** |  | **Contrasemnează:**  **p. SECRETAR GENERAL**  **AL MUNICIPIULUI**  **Director executiv**  **Crăciunescu Diana Mihaela** |